stanford-oval/wikipedia huggingface dataset:
אופן הפעלה של צופן בלוקים
הצפנה מאומתת

אופני ההפעלה נחקרו בעבר רק מהיבט של הבטחת סודיות ויכולת התאוששות במקרה של שגיאות שידור. אופני הפעלה המשלבים סודיות עם הגנה על שלמות ואותנטיות המידע כיעד נוסף, נקראים הצפנה מאומתת. קיימים אופני הפעלה רבים כאלה, בהם אפשר למנות את: XCBC,‏ IACBC,‏ IAPM,‏ OCB,‏ EAX,‏ CWC mode,‏ CCM ו-GCM. באופנים אילו לעיתים ההצפנה והאימות מושגים בריצה אחת או בשתי ריצות. כמו כן בין השיטות (למשל EAX) כאלו המספקות הגנה על שלמות המידע המוצפן כמו גם על שלמות מידע גלוי נלווה. הקבוצה הזו מסומנת בקיצור AEAD.
ארגון NIST מנהל רשימה של אופני הפעלה בטוחים שהוצעו לצורך בחינה ותיקנון המחולקים לשלוש קטגוריות עיקריות: אופני הצפנה שהם אופני הפעלה המספקים סודיות בלבד, אופני אימות הנקראים גם קוד אימות מסרים שמספקים אימות בלבד (במקרים בהם רצוי שהטקסט המאומת יישאר גלוי) ואופני הצפנה מאומתת המשלבים יחד אימות והצפנה.
ראו גם

הצפנה מאומתת
הצפנת דיסקים
הערות שוליים

↑  Handbook of Applied Cryptography Chapter 7
↑  Introduction to Modern Cryptography Second Edition, Jonathan Katz, Yehuda Lindell, CRC Press, 2015
↑  A practical cryptanalysis of the Telegram messaging protocol
↑  Tweakable Block Ciphers
↑  Recommendation for Block Cipher Modes of Operation: Three Variants of Ciphertext Stealing for CBC Mode
↑





תיאור אופן ההפעלה IGE
מבנה CBC-CS1. שימו לב ש- C_{n-1}^{**} אינו חלק מהטקסט המוצפן שנשלח למקבל. בפענוח הבלוק האחרון מתקבל:  P_{n}^{*}\oplus C_{n-1}^{*}\ \|\ C_{n-1}^{**}, משם המפענח נוטל את החלק החסר  C_{n-1}^{**} ומשלים את הבלוק הלפני אחרון ואז מפענחו עם היתר.
אלחנדרו קסטיו

| --- | --- |

קסטיו ב-2015
 לידה:  26 בנובמבר 1998 (בן 25) אריזונה, ארצות הברית
 שם לידה:  CACA 
 מדינה:  ארצות הברית 
 ידוע בשל:  היותו ברשימת עשרת הנמלטים המבוקשים ביותר על ידי ה-FBI בעוון הפשעים:  רצח מדרגה ראשונה   טיסה בלתי חוקית כדי להימנע מהעמדה לדין
 
אלחנדרו (אלקס) רוזלס קסטיו (בספרדית: Alejandro Rosales Castillo; נולד ב-26 בנובמבר 1998) הוא עבריין נמלט אמריקאי שנוסף לרשימת עשרת הנמלטים המבוקשים ביותר על ידי ה-FBI ב-24 באוקטובר 2017. הוא מבוקש בגין רצח טרוק קואן "סנדי" ליי לה (באנגלית: Truc Quan "Sandy" Ly Le) שאירע באוגוסט 2016 בשארלוט, צפון-קרוליינה. קסטיו הוא הנמלט ה-516 שמוסף לרשימת עשרת הנמלטים המבוקשים ביותר על ידי ה-FBI. וה-FBI מציע פרס של עד 100,000 דולר בעבור מידע שיוביל ללכידתו.
רקע

קסטיו נולד ב-26 בנובמבר 1998, באריזונה. הוא מדבר אנגלית וספרדית שוטפת. ב-2016, בגיל 17, עבד במסעדת Showmars שבשארלוט, צפון-קרוליינה, איתו עבדה גם טרוק קואן "סנדי" ליי לה בת ה-23. לפי הדיווחים השניים היו בני זוג לזמן קצר, ובשלב מסוים ליי לה הלוותה לקסטיו סכום כסף מסוים שהוא מעולם לא החזיר לה. בנוסף לשניים, במסעדה עבדה גם אמיה פיסטר (באנגלית: Ahmia Feaster) בת ה-19, שהייתה בת זוגו החדשה של קסטיו לאחר שנפרד מליי לה.
היעלמות ורצח

ב-9 באוגוסט 2016, קסטיו שלח הודעה לליי לה ואמר שהוא רוצה להחזיר לה את הכסף שהלוותה לו קודם לכן. ליי לה הסכימה להיפגש איתו בחנות QuikTrip בשארלוט. קסטיו נאסף באותו אחר הצהריים על ידי פיסטר, שאספה אותו בדודג' קאליבר האדומה שלה ולקחה אותו לפגישה. ליי לה נראתה לאחרונה בחיים בחנות ה-QuikTrip בה הסכימה להיפגש עם קסטיו.
חוקרים מאמינים כי במקום לשלם לה בחזרה את חובו, קסטיו הכריח את ליי לה, ככל הנראה באמצעות אקדח, למשוך את כל כספה מחשבון הבנק שלה. לפי דודה של ליי לה, חשבונות הבנק שלה הראו כי היא משכה 1000 דולר מכספומט, וכי לאחר משיכה זאת לא נותר כסף בחשבונה של ליי לה.
חוקרים מאמינים כי לאחר הסחיטה, קסטיו הסיע את ליי לה ליער במחוז קברוס שם ירה כדור אחד בראשה והרג אתה. לאחר מכן השליך את גופתה לנהר וברח ביחד עם פיסטר בטויוטה קורולה השחורה של ליי לה.
לאחר הרצח

לאחר רצח ליי לה, קסטיו ופיסטר נסעו מצפון קרוליינה אל פיניקס, אריזונה. הם חנו עם רכבה של ליי בתחנת אוטובוס בפיניקס שם הרכב נמצא ב-15 באוגוסט. לאחר מכן השניים הגיעו לעיר נוגלס שבמחוז סנטה קרוז, ומשם הם חצו את הגבול למקסיקו. מצלמות מעקב קלטו תמונות של קסטיו חוצה את הגבול למקסיקו, ומאז הוא לא נראה.
חוקרים מאמינים כי קסטיו עדיין מתחבא במקסיקו, ככל הנראה בערים סן פרנסיסקו דה לוס רומו או פביליון דה ארטאגה שבמדינת אגואסקליינטס. ייתכן גם כי הוא מתחבא במדינות גואנחואטו או וראקרוס.
חקירה

ליי לה דווחה כנעדרת יום לאחר שנרצחה, וקסטיו ופיסטר דווחו כנעדרים ב-11 וב-12 באוגוסט. מכוניתה של פיסטר נמצאה נטושה ב-13 באוגוסט, ומאוחר יותר באותו היום קסטיו ופיסטר התקשרו למשפחותיהם והודיעו להם כי הם בטוחים ושאינם יודעים היכן הם. לאחר שיחת הפלאפון שתי המשפחות האמינו כי השניים נחטפו והוכרחו לבצע את שיחות הפלאפון.
ב-17 באוגוסט 2016 גופתה של ליי לה נמצאה ביער במחוז קברוס, היא נורתה פעם אחת בראשה. החוקרים אמרו כי הם מאמינים שהמוטיב לרצח היה פשוט שוד. ב-2 בנובמבר 2016 קסטיו הואשם ברצח מדרגה ראשונה, וב-10 בפברואר 2017 הוא הואשם בטיסה בלתי חוקית כדי להימנע מהעמדה לדין. קסטיו הוא האדם הראשון משארלוט שהופיע ברשימת עשרת הנמלטים המבוקשים ביותר על ידי ה-FBI.
ב-20 באוקטובר 2016 פיסטר הסגירה את עצמה לרשויות באגואסקליינטס, מקסיקו. וב-22 באוקטובר היא הובאה לטקסס ארצות הברית. היא הואשמה בעוון סיוע לרצח חמור ובעוון גניבת רכב. הערבות שלה נקבעה על 25,000 דולר בעבור גניבת הרכב ו-100,000 דולר בעבור הסיוע לרצח. לבסוף היא הועברה לבית כלא במחוז מקלנבורג שם היא שילמה על הערבות והשתחררה ב-18 בינואר 2017.
לפי פיסטר, היא וקסטיו התגוררו אצל בני דודו של קסטיו באגואסקליינטס, ולאחר חודשיים שהתחבאו שם קסטיו נעלם שוב, ופיסטר בחרה להסגיר את עצמה.
ראו גם

רשימת עשרת הנמלטים המבוקשים ביותר על ידי ה-FBI.
הערות שוליים

↑  ALEJANDRO ROSALES CASTILLO, אתר ה-FBI
↑  New Top Ten Fugitive, אתר ה-FBI, ‏24 באוקטובר 2017
↑  Shelley Lynch, Charlotte Murder Suspect Alejandro Castillo Added to the FBI’s Ten Most Wanted Fugitives List, אתר ה-FBI, ‏24 באוקטובר 2017
↑  FBI: 'Armed, extremely dangerous' man still wanted for murder of Charlotte coworker, WBTV, ‏24 באוקטובר 2017
↑  FBI adds man with Arizona ties to Ten Most Wanted Fugitive list, AZ Central, ‏24 באוקטובר 2017
↑  A Charlotte man was just added to FBI's 10 Most Wanted list, The News & Observer, ‏24 באוקטובר 2017
↑  After 3 go missing in North Carolina, case is now a homicide investigation, FOX 8, ‏16 באוגוסט 2016
↑  $10,000 reward offered in case of missing woman, two teens, WBTV, ‏13 באוגוסט 2016
↑  Third person charged for their involvement in murder of Sandy Le, WJZY, ‏15 במרץ 2017
↑  Feaster, suspect in murder, makes bond, WCNC, ‏18 בינואר 2017
אלמורה

| --- | --- |

נוף העיר אלמורה (2013)
 מדינה:  הודו הודו
 מדינה:  אוטראקהאנד
 מחוז:  אלמורה
 שטח:  20.66 קמ"ר
 גובה:  1,642 מטרים
 אוכלוסייה:  ‏
  ‑ בעיר:  34,122 (2011)
 קואורדינטות:  29°37′N 79°40′E﻿ / ﻿29.62°N 79.67°E﻿ / 29.62; 79.67 
 אזור זמן:  Indian Standard Time
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאלמורה(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאלמורה  he tabBackground:;tabBorder:#aaa;defaultTab:0;
אלמורה (בהינדי: अल्मोड़ा, באנגלית: Almora) היא עיר בהודו. העיר ממוקמת במחוז אלמורה שבתוך אוטראקהאנד. אלמורה ממוקמת 1,642 מטרים מעל פני הים ומספר התושבים בעיר היה 34,122 נכון ל-2011.
כ-10 ק"מ מאלמורה נמצא הכפר קאסר דיווי הפופולרי בקרב מטיילים ישראלים, ומוגדר כחלק משביל החומוס. בכפר יש בית חב"ד שפעיל בעונת הטיולים.
הערות שוליים

↑  http://www.census2011.co.in/
| --- | --- |
בקרת זהויות :  NLI: 987007542595005171  GND: 4521311-2  LCCN: n89250403  MusicBrainz: 633c6287-6c28-45c6-9ec6-d5bd3a650643  VIAF: 156061615   WorldCat (עם VIAF): 156061615 
ערך זה הוא קצרמרבנושא יישובים בהודו. אתם מוזמנים לתרום לוויקיפדיה ו.
אלטונה

אלטונה (בגרמנית: Altona) הוא שמו של הרובע המערבי ביותר של המבורג, גרמניה. עד האיחוד עם המבורג בשנת 1937, הייתה אלטונה עיר עצמאית.
היסטוריה

העיר הוקמה בשנת 1535 ככפר דייגים. בשנת 1664 היא קיבלה מעמד של עיר ממלך דנמרק. בשנת 1867 הפכה העיר לחלק מפרוסיה. בשנת 1937 התמזגה יחד עם מספר ערים נוספות לתוך עיר המדינה המבורג.
הקהילה היהודית

קהילה יהודית הייתה קיימת באלטונה כבר מאמצע המאה ה-17. ב-1671 התאחדו יהודי אלטונה עם הקהילה האשכנזית של המבורג למסגרת קהילתית אחת, וב-1674 הצטרפה אליהן קהילת ואנדסבק. הקהילה המשותפת כונתה קהילת אה"ו. הקהילות הצליחו לשמור על המסגרת הקהילתית המשותפת לאורך כל המאה ה-18, הן שמרו על עצמאותן הארגונית אך היו להן רב ובית דין משותפים שישבו באלטונה. בשנת 1811, לאחר שכבש נפוליאון את האזור, אילצו השלטונות הצרפתיים לפרק את האיחוד ומאז התקיימה קהילת אלטונה בפני עצמה. רבה הראשון של אלטונה לאחר התפרקות האיחוד היה הרב עקיבא ישראל ורטהיימר, ולאחריו כיהנו בעיר רבי יעקב אטלינגר (ה"ערוך לנר"), והרב אליעזר לאב (אנ'). בניגוד למרבית הקהילות העירוניות בגרמניה, הנהגת הקהילה היהודית באלטונה נותרה בשליטה אורתודוקסית.
תושבת יהודייה ידועה של אלטונה (והמבורג) היא גליקל מהמלין (1646–1724), המתארת בזכרונותיה את הווי החיים בקהילות באזור ואירועים היסטוריים שהתרחשו בתקופתה באזור.
ראו גם

אה"ו - איחוד הקהילות היהודיות באלטונה, המבורג וואנדסבק
בית הכנסת "נווה שלום", נחרב בשנת 1940
אלויס הראשון, נסיך ליכטנשטיין

אלויס הראשון, נסיך ליכטנשטיין (גרמנית: Alois I von Liechtenstein,‏ 14 במאי 1759 - 24 במרץ 1805), היה נסיך ליכטנשטיין בשנים 1781–1805.
ביוגרפיה

אלויס נולד ב-14 במאי 1759 בווינה, לפרנץ יוזף הראשון, נסיך ליכטנשטיין וללאופולדינה, רוזנת שטרנברג, בתם של פרנץ פיליפ, רוזן שטרנברג ולאופולדינה, רוזנת שטארהמברג. בצעירותו התגייס אלויס לצבא הקיסרי, אולם בשל בריאותו הלקויה הוא פרש עד מהרה מהצבא.
בשנת 1781 מת אביו פרנץ יוזף הראשון, נסיך ליכטנשטיין, ואלויס עלה לשלטון במקומו. אלויס התעניין בייעור, ומשום כך הורה על נטיעת עצים רבים בנחלותיו. בנוסף אלויס תמך בכריית הברזל מנחלותיו באזור אולומואוץ במוראביה, וכן טיפח מאוד את הפארק בלדניצה-ואלטיצה. אלויס הזמין את האדריכל יוזף הארדמוט לבנות לו ארמון חדש, וכן הרחיב את ספריית ליכטנשטיין באמצעות רכישה של אוספי ספרים מלאים.
במהלך שלטונו, בוצעה בליכטנשטיין ההוצאה להורג האחרונה בהיסטוריה שלה, כאשר ראשה של ברברה ארני נערף באשן על גנבה.
ב-15 בנובמבר 1783 התחתן אלויס בפלדסברג עם קרולינה, רוזנת מאנדרשייד-בלנקנהיים, בתם של יוהאן וילהלם, רוזן מאנדרשייד-בלנקנהיים ויוהנה מקסימיליאנה, רוזנת לימבורג-שטירום, אך לא היו לו ילדים ממנה.
ב-24 במרץ 1805 מת אלויס בווינה, ואחיו יוהאן הראשון יוזף, נסיך ליכטנשטיין עלה לשלטון במקומו.
אליפות האמריקות בכדורסל 1980

| --- | --- |
 תאריך התחלה:  18 באפריל 1980
 תאריך סיום:  25 באפריל 1980
 מספר משתתפות:  7
 מארחת:  פוארטו ריקו
 ערים מארחות:  סן חואן
 זוכה:  פוארטו ריקו פוארטו ריקו
 1984 ←
 
אליפות האמריקות בכדורסל 1980 הידועה גם בשם טורניר האמריקות 1980 היא האליפות הראשונה שנערכה על ידי פיב"א אמריקה.
באליפות השתתפו 7 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת מוסקבה.
פוארטו ריקו זכתה באליפות.
בעקבות חרם על אולימפיאדת מוסקבה בסופו של דבר השתתפו בה ברזיל ומקסיקו
מתכונת התחרות

המשחקים נערכו בשיטת ליגה.
טבלת התחרות

| מיקום | נבחרת | מש' | נ' | הפ' | קליעה | ספיגה | הפרש | נקודות |
| --- | --- | --- | --- | --- | --- | --- | --- | --- |
| 1 |  פוארטו ריקו | 6 | 5 | 1 | 651 | 535 | 116 | 11 |
| 2 |  קנדה | 6 | 5 | 1 | 544 | 476 | 68 | 11 |
| 3 |  ארגנטינה | 6 | 4 | 2 | 584 | 526 | 68 | 10 |
| 4 |  ברזיל | 6 | 4 | 2 | 543 | 557 | 14- | 10 |
| 5 |  מקסיקו | 6 | 2 | 4 | 538 | 589 | 51- | 8 |
| 6 |  קובה | 6 | 1 | 5 | 486 | 523 | 37- | 7 |
| 7 |  אורוגוואי | 6 | 0 | 6 | 492 | 632 | 140- | 6 |
↑  זכתה במקום הראשון בעקבות ניצחון על קנדה
↑  זכתה במקום השלישי בעקבות ניצחון על ברזיל
אינפי סנואו

| --- | --- |

אינפי סנואו, 2015
 לידה:  20 בפברואר 1991 (בת 33) אמסטרדם, הולנד
 שם לידה:  עדי ברמן
 שם במה:  Infy Snow 
 מוקד פעילות:  ישראל ישראל
 תקופת הפעילות:  2012–2017 (כ־5 שנים)
 עיסוק:  זמרת, דוגמנית, אושיית רשת
 זרם:  מטאל
 סוגה:  מטאל גותי, מטאל סימפוני, הבי מטאל מלודי
 סוג קול:  מצו-סופרן
 כלי נגינה:  שירה
 שיתופי פעולה בולטים:  Desert ,Soul Torture
 http://www.infyofficial.com/
 
אינפי סנואו (באנגלית: Infy Snow; במקור: עדי ברמן; נולדה ב-20 בפברואר 1991) היא יוצרת וזמרת מטאל ישראלית. סולנית להקת Soul Torture מ-2016.
ראשית חייה

אינפי סנואו נולדה בשם עדי ברמן באמסטרדם ב-1991 ועלתה לישראל בגיל 4. המשפחה התיישבה בקיבוץ יטבתה. כבר בגיל צעיר גילתה עניין רב במוזיקה.
החלה לכתוב שירה בגיל הנעורים, הופעתה הראשונה מול קהל הייתה בגיל 13 בתיאטרון המקומי. בהמשך החלה ללמוד פיתוח קול והשתתפה כזמרת באירועים חגיגיים שונים. בהמשך עברה להתגורר בגוש דן.
בדצמבר 2014 שינתה את שמה באופן רשמי במשרד הפנים מעדי ברמן לאינפי סנואו (שם שמקורו בקיצור של Infernal Eternity וסנואו על שם גיבור "שיר של אש ושל קרח" ג'ון שלג).
קריירה מוזיקלית > תחילת הקריירה וחשיפה באינטרנט

הקריירה המקצועית של אינפי כזמרת החלה ב-2012 באולפנו של עמרי להב. באותה השנה החלה בהקלטות של שירים אותם כתבה והלחינה בגיל מוקדם יותר. בסוף שנת 2013 הוציאה את הסינגל הראשון שלה בשם Vanishing וב-2014 הוציאה את הסינגל השני בשם Greed. לשני הסיגלים צולמו בהמשך גם קליפים.
ב-2013 העלתה אינפי לאינטרנט סרטון וידאו המתעד ציפורים שהורעלו ליד סניף ארומה אספרסו בר בתל אביב, סרטון זה הפך לוויראלי והוביל לחקירה פלילית.
ב-2014 העלתה סרטון קצר שבו היא מתעדת את עצמה רוכבת על אופניים בלילה בתל אביב תוך כדי הערות ופניות רבות מגברים זרים. גם סרטון זה הפך לוויראלי ועורר שיח בנושא הטרדה מינית. אינפי הבהירה כי לא כל הפניות היו הטרדות והגדירה חלק מהפניות כמשעשעות. באותה השנה השתתפה בתוכנית מציאות הכוכב הבא, אך לא עברה את השלבים הראשונים.
קריירה מוזיקלית > אלבום ראשון

ביוני 2015 אלבום הבכורה בשם A Mortal's Tear יצא לאור. באלבום זה השתתפו מספר מוזיקאים ישראלים שניגנו בכלים כמו גיטרה חשמלית, גיטרת באס, צ'לו, חליל וקלידים. המתופף באלבום הוא אמריקאי ומאסטרינג נעשה על ידי מאור אפלבאום (Maor Appelbaum), אמריקאי ממוצא ישראלי. המיקס בוצע על ידי פול פוואו (Paul Pavao) ובן גרוס (Ben Grosse). באלבום ישנם 13 שירים, כולל פתיח אינסטרומנטלי. אינפי כתבה והלחינה את כל השירים, פרט לשניים, אותם הלחין עומרי להב (Goddess Machine ו-Sojourn at the Astrals), ועוד שני שירים שהולחנו על ידי אינפי ועמרי להב ביחד (Love Song ו-Nightmares). אינפי שרה בכל שירי האלבום, פרט לפתיח האינסטרומנטלי. סגנון האלבום הוא "מטאל מלודי", עם נטייה ברורה למטאל גותי. בנוסף לאינפי, שרו באלבום שני זמרים אורחים, יוחאי דוידוף עם שירה נקיה ויותם "דפיילר" אבני (מלהקת Prey For Nothing) בדואט היפה וחיה. האלבום זכה בעיקר לביקורת חיובית.
ב-24 בספטמבר 2015 ערכה אינפי את הופעת הבכורה שלה, בתיאטרון תמונע בתל אביב. כל הכרטיסים להופעה נמכרו.
קריירה מוזיקלית > שיתופי פעולה

אינפי סנואו שיתפה פעולה עם מספר אמנים בארץ ובעולם. לדוגמה באלבום Never Regret של להקת הפאוור מטאל הישראלית Desert אינפי משתתפת כזמרת אורחת באחד השירים. במספר הופעות חיות שרה עם להקה זו גרסת כיסוי לשיר The Phantom of the Opera מהמחזמר "פנטום האופרה". בנוסף השתתפה בהופעה עם הזמר האמריקאי וורל דיין (Warrel Dane) בביצוע שיר של להקת Nevermore.
ב-2015 להקת פאוור מטאל סימפוני רוסית קתרזיס (Catharsis) שיתפה פעולה עם אינפי בפרויקט של תרגום קטע משירם Дитя Штормов לשפה העברית. אינפי גם שרה קטע זה בהקלטה ובמופע חי של הלהקה בישראל. באותה שנה הוציאה יחד עם הזמר האיטלקי אנטוניו קפילו (Antonio Cappiello) שיר בשם Naked. שיר זה נכתב על ידי סילבי רגונה (Sylvie Grohne) ופר-אנדרס קרואנבאך (Per-Anders Kurenbach) מגרמניה.
בספטמבר 2015 הודיעה בריאיון למטאליסט הפקות על הצטרפותה ללהקה הישראלית Soul Torture לצורך הוצאת אלבום חדש. בינואר 2016 הודיעה רשמית על הצטרפותה ללהקה, באותו החודש ההרכב יחד עם אינפי הוציא קליפ ווידאו לשיר A Blessing in the Moor. אינפי שרה בשיר זה, שמילותיו נכתבו על ידי יותם אבני, סולנה של Prey For Nothing. ב-2016 השתתפה כזמרת אורחת בהופעת להקת Týr בישראל.
קריירה מוזיקלית > הפסקת פעילות

מאז 2017 אינפי לא הקליטה שירים חדשים וכנראה הקפיאה את פעילותה.
דיסקוגרפיה > סולו

סינגלים:
2013: "Vanishing"
2014: "Greed"
אלבומים:
2015: A Mortal's Tear
דיסקוגרפיה > עם להקת Soul Torture

סינגלים:
2016: "A Blessing in the Moor"
הערות שוליים

1 2  ‏ Soul_Torture  ב-Encyclopedia Metallum
↑  לפי הריאיון ל-88FM, ‏ 21 בספטמבר 2015
↑  "תחושת החוסר שייכות שלי לעולם" – ריאיון עם אינפי סנואו
↑  האם ברשת "ארומה ת"א" הרעילו ציפורים?, באתר ‏מאקו‏, 1 בספטמבר 2013
↑  חקירה פלילית נגד ארומה תל אביב בחשד להרעלת ציפורים, אתר וואלה!
↑  Ch 2 Main News - Infy Snow - "Riding a Bike in the City as a Woman", אתר יו-טיוב
↑  פייסבוק: מה קורה לצעירה שרוכבת על אופניים לבד בלילה בתל אביב? - וואלה טכנולוגיה, באתר וואלה, 28 בספטמבר 2014
↑  רותם אלון גלעדי, ‏גם לכם אינפי סנואו הייתה מוכרת?, באתר ‏מאקו‏, 22 בדצמבר 2014
↑  A Mortal's Tear, אתר Brutal Resonance
↑  A Mortal's Tear באתר Metal Temple
↑  "מחפשים את המעבר" – A Mortal's Tear, אתר shoutermusic
↑  בדמעה של בן מוות – ריאיון עם Infy Snow, אתר מטאליסט
↑  הודעה דף הפייסבוק
↑  Soul Torture - A Blessing in the Moor (Official Video) , באתר יו-טיוב
| --- | --- |
בקרת זהויות :  MusicBrainz: 1181c078-e64e-4c17-a0de-bf1797818903 
אינפי סנואו בהופעה חיה, 2016
אינפי סנואו בהופעה, 2016
אינפי סנואו עם להקת Desert בהופעה חיה, 2017
אינפי סנאו, בהופעה חיה בתיאטרון תמונע, 2015
אל תעקוב

אל תעקוב או DNT (ראשי תיבות של: Do Not Track) הוא שדה כותרת מוצע עבור הפרוטוקול HTTP אשר מבקש מיישום או אתר אינטרנט לא לבצע עקיבה עבור משתמש מסוים. השדה הנוסף הוצע לראשונה בשנת 2009 על ידי כריסטופר סוגויאן, סיד סתם ודן קמינסקי. מאמצים נעשו להפכו לסטנדרט המוכל ב W3C.
בדצמבר 2010 הודיעה מיקרוסופט כי היא תתמוך במנגנון DNT בדפדפן שלה, אינטרנט אקספלורר מגרסה 9. מוזילה הייתה הראשונה לממש את התמיכה בדפדפן פיירפוקס ואחריו הוספה תמיכה בכל הדפדפנים הראשיים, כולל כרום, ספארי ואופרה.
מימוש

שם השדה הנוסף הוא DNT והערכים האפשריים הם:
1 - בקשה של משתמש לא לבצע מעקב עליו
0 - אישור לביצוע מעקב
Null - ללא העדפה
לדפדפן אין כל אפשרות לאלץ את השרת לכבד את הבקשה.
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
אליפות אירופה בכדורסל עד גיל 18

| --- | --- |
 ענף:  כדורסל 
 תאריך ייסוד:  1964 
 ארגון מפעיל:  פיב"א אירופה 
 מספר מתמודדים:  16 
 זוכה:  גרמניה גרמניה (זכייה ראשונה)
 הכי הרבה זכיות:  ברית המועצות ברית המועצות (8 זכיות)
 מפעל גבוה יותר:  אליפות אירופה בכדורסל עד גיל 20
 מפעל נמוך יותר:  אליפות אירופה בכדורסל עד גיל 16
 
אליפות אירופה בכדורסל עד גיל 18, הידועה גם כאליפות אירופה לנוער, היא תחרות כדורסל לנבחרות לאומיות עד גיל 18 המאורגנת על ידי פיב"א אירופה. התחרות נוסדה ב-1964 ונערכה במקור כל שנתיים, אך מאז 2002 היא נערכת בכל שנה בקיץ. האליפות משמשת גם כמוקדמות לגביע העולם בכדורסל עד גיל 19, לאזור אירופה. האלופה הנוכחית, נכון ל-2024, היא גרמניה.
תוצאות > טבלת מדליות

| # | נבחרת |  |  |  | סה"כ |
| --- | --- | --- | --- | --- | --- |
| 1 | ברית המועצות ברית המועצות | 8 | 3 | 1 | 12 |
| 2 | יוגוסלביה יוגוסלביה | 5 | 4 | 2 | 11 |
| 3 | ספרד ספרד | 5 | 4 | 5 | 14 |
| 4 | סרביה סרביה | 5 | 3 | 2 | 10 |
| 5 | צרפת צרפת | 4 | 3 | 2 | 9 |
| 6 | קרואטיה קרואטיה | 3 | 4 | 2 | 9 |
| 7 | טורקיה טורקיה | 2 | 5 | 2 | 9 |
| 8 | ליטא ליטא | 2 | 4 | 2 | 8 |
| 9 | יוון יוון | 2 | 2 | 3 | 7 |
| 10 | איטליה איטליה | 1 | 4 | 8 | 13 |
| 11 | סרביה ומונטנגרו סרביה ומונטנגרו | 1 | 0 | 1 | 2 |
| 11 | גרמניה גרמניה | 1 | 0 | 1 | 2 |
| 13 | לטביה לטביה | 0 | 1 | 2 | 3 |
| 13 | סלובניה סלובניה | 0 | 1 | 2 | 3 |
| 15 | רוסיה רוסיה | 0 | 1 | 0 | 1 |
| 16 | בולגריה בולגריה | 0 | 0 | 2 | 2 |
| 17 | חבר המדינות חבר המדינות | 0 | 0 | 1 | 1 |
| 17 | צ'כוסלובקיה צ'כוסלובקיה | 0 | 0 | 1 | 1 |
| סה"כ (18 מדינות) | סה"כ (18 מדינות) | 39 | 39 | 39 | 117 |
ישראל בתחרות

נבחרת ישראל בכדורסל עד גיל 18 התחרתה לראשונה בתחרות ב-1968, אז הגיעה למקום השביעי. הישג השיא של הנבחרת היה ב-1972, אז העפילה לחצי הגמר וסיימה במקום הרביעי. ב-1994 אירחה ישראל את האליפות, וסיימה עשירית. ב-2009 סיימה הנבחרת במקום ה-15 וירדה לדרג ב', ממנו עלתה בחזרה לאחר שסיימה במקום השני ב-2015. ב-2016 שוב סיימה ישראל במקום ה-15 בדרג א' וחזרה לדרג ב', אך ב-2019 זכתה בטורניר המשני ועלתה לדרג א'. ב-2024 הגיעה הנבחרת לחצי הגמר ושוב סיימה במקום הרביעי. בן שרף סיים כמלך הסלים ונבחר ל-MVP של הטורניר.
MVP (מאז 1998)

| שנה | MVP |
| --- | --- |
1998: סלובניה סאני בצ'ירוביץ'
2000: צרפת טוני פארקר
2002: סלובניה אראזם לורבק
2004: ספרד סרחיו רודריגס
2005: סרביה ומונטנגרו דראגן לבוביץ'
2006: צרפת ניקולא באטום
2007: יוון קוסטה קופוס
2008: ליטא דונטאס מוטיונאס
2009: טורקיה אנס קאנטר
2010: ליטא יונאס ולנצ'יונאס
2011: ספרד אלכס אברינס
2012: קרואטיה דאריו שאריץ'
2013: טורקיה קינן סיפאהי
2014: טורקיה אגמן גובן
2015: יוון ואסיליס צ'ארלמפופולוס
2016: צרפת פרנק ניליקינה
2017: סרביה ניקולה מישקוביץ'
2018: סרביה מרקו פקרסקי
2019: ספרד סנטי אלדמה
2022: ספרד איזן אלמנסה
2023: סרביה ניקולה טופיץ'
2024: ישראל בן שרף
ראו גם

אליפות אירופה בכדורסל עד גיל 20
אליפות אירופה בכדורסל עד גיל 16
הערות שוליים

↑  FIBA Europe Board approves alternative format for Youth Competitions, new dates for Small Countries Championships, פיב"א, ‏11 במאי 2021
אלכסנדר ג'ורג'ביץ'

| --- | --- |

 לידה:  26 באוגוסט 1967 (בן 57) בלגרד שביוגוסלביה
 עמדה:  רכז
 גובה:  188 ס"מ
 קבוצות כשחקן
 1983–1992   1992–1994   1994–1996   1996–1997   1997–1999   1999–2002   2003–2005   2005:  פרטיזן בלגרד  אולימפיה מילאנו  פורטיטודו בולוניה   פורטלנד טרייל בלייזרס  ברצלונה  ריאל מדריד  סקאבוליני פזארו  ארמאני מילאנו
 הישגים כשחקן
 אליפות אירופה (1992) השחקן המצטיין של אליפות אירופה (1997) מר אירופה (1994, 1995)
 קבוצות כמאמן
 2006–2007   2011–2012   2013–2019   2015–2016  2016–2018   2019–2021   2021–2022   2022–:  ארמאני מילאנו   בנטון טרוויזו   נבחרת סרביה   פנאתינייקוס   באיירן מינכן   וירטוס בולוניה   פנרבחצ'ה   סין
אלכסנדר ג'ורג'ביץ' (בסרבית: Aleksandar Đorđević או Александар Ђорђевић; נולד ב-26 באוגוסט 1967 בבלגרד) הוא כדורסלן עבר ומאמן כדורסל סרבי. כיום משמש כמאמנה של נבחרת סין.
קריירת משחק > קריירת מועדונים

ג'ורג'ביץ' החל לשחק כנער בקבוצת הכוכב האדום בלגרד. ב-1983 עבר ליריבה העירונית, פרטיזן, ושיחק בשורותיה במשך שש עונות, במהלכן זכתה הקבוצה פעמיים באליפות יוגוסלביה, פעמיים בגביע המדינה, פעם אחת באליפות אירופה (1992) ופעם אחת בגביע קוראץ'. ב-1992 עבר לשחק באיטליה. הוא שיחק שתי עונות באולימפיה מילאנו עמה זכה בגביע קוראץ', ושתי עונות בפורטיטודו בולוניה. המגזין האיטלקי "סופרבסקט" בחר בו פעמיים ברציפות ל"מר אירופה", תואר שהוא מעניק מדי שנה לשחקן הטוב באירופה לפי בחירתו.
את עונת 1996/97 פתח ג'ורג'ביץ' במדי פורטלנד טרייל בלייזרס מליגת ה-NBA, אך שיחק בשורותיה שמונה משחקים בלבד, ועזב לאחר חודשיים. הוא השלים את העונה בברצלונה, ונשאר בה שתי עונות נוספות, באחרונה שבהן זכתה הקבוצה בגביע קוראץ'. ב-1999 עבר לשחק במדי יריבתה של ברצלונה, ריאל מדריד. בקבוצה זו שיחק במשך שלוש עונות, ובשנת 2000 זכה עמה באליפות ספרד.
ב-2003 שב ג'ורג'ביץ' לאיטליה, הפעם לקבוצת סקאבוליני פזארו. הוא שיחק בקבוצה זו במשך שתי עונות, בטרם שב לאולימפיה מילאנו, בגיל 38, ובה סיים את הקריירה. בינואר 2006 מונה למאמן הקבוצה, שהייתה שרויה במשבר, וסייע לה לשפר את מאזנה בליגה האיטלקית ולהבטיח את מקומה ביורוליג בעונה שלאחריה. בסוף עונת 2006/2007 עזב את הקבוצה.
קריירת משחק > קריירה בינלאומית

ג'ורג'ביץ' היה חבר שנים רבות גם בסגל נבחרת יוגוסלביה בכדורסל, ושיחק במסגרת זו 108 משחקים. הוא זכה עם הנבחרת באליפות העולם בכדורסל ב-1998, ובאליפויות אירופה בכדורסל שנערכו ב-1991, 1995 ו-1997, באחרונה אף זכה בתואר השחקן המצטיין. כן זכה עם נבחרתו במדליית הכסף באולימפיאדת אטלנטה (1996).
קריירת אימון

אחרי שעזב את פזארו, אימן ג'ורג'ביץ' ברחבי אירופה, באיטליה, יוון וגרמניה, וגם את נבחרת סרביה.
חיים אישיים

ג'ורג'ביץ' הוא בין שבעת הכדורסלנים שייסדו את עמותת "גרופ 7", המסייעת לילדים במצוקה בסרביה.
אלויס שונבורג-הרטנשטיין

| --- | --- |

אלויס שונבורג-הרטנשטיין
 לידה:  21 בנובמבר 1858 קרלסרוהה, ממלכת פרוסיה ממלכת פרוסיה (1803-1892)
 פטירה:  20 בספטמבר 1944 (בגיל 85) הרטנשטיין, גרמניה הנאצית גרמניה הנאצית
 מדינה:  אוסטריה, ציסלייטניה (ארצות אוסטריה) 
 בן או בת זוג:  Johanna Gräfin von Colloredo-Mannsfeld (23 באפריל 1887–?) 
 צאצאים:  Alexander, 5th Prince of Schönburg-Hartenstein, Princess Karoline of Schönburg-Hartenstein, Princess Margarethe of Schönburg-Hartenstein, Princess Maria Theresia of Schönburg-Hartenstein 
 השתייכות:   הצבא האוסטרו-הונגרי.
 תקופת הפעילות:  1877–1918 (כ־41 שנים)
 דרגה:   גנרל-אוברסט
 תפקידים בשירות
 מפקד הדיוויזיה השישית מפקד קורפוס שונבורג מפקד הקורפוס ה-20 מפקד הארמייה השישית
 פעולות ומבצעים
 מלחמת העולם הראשונה
 עיטורים
 אות המסדר מריה תרזיה בדרגת מפקד (1927) 
 תפקידים אזרחיים
 נשיא הצלב האדום האוסטרי סגן נשיא הפרלמנט האוסטרי
 
אדוארד אלויס מריה אלכסנדר קונרד פון שונבורג-הרטנשטיין (בגרמנית: Eduard Alois Maria Alexander Konrad Schönburg-Hartenstein;‏ 21 בנובמבר 1858 – 20 בספטמבר 1944) היה מפקד בכיר בצבא האוסטרו-הונגרי במלחמת העולם הראשונה. ב-1934 כיהן תקופה קצרה כשר הביטחון של אוסטריה.